МИРКО ШОШИЋ

А

кадемик проф. др Мирко Шошић рођен је 9. ју­на 1935. године у Сарајеву. Живи на Палама и у Бањој Луци. Oсновну школу, гимназију и Меди­цин­­ски факултет завршио је у родном граду. На Хи­рур­шкој клиници „Проф. др Благоје Ковачевић” радио је (као хирург, а ка­сније и шеф одсјека) све до напу­штања Сара­јева, 18. августа 1992. године. Пред рат 1992–1995. постављен је за шефа Грудне и васку­ларне хирургије. Док­торску дисер*­*та*­*цију *Хи*­*рур*­*шки узроч­ници и опера*­*тивна траума као етио*­*лошки фак­­то­ри синдрома шокног плућа (АРДС-а)* од­бра­нио је на Меди­цин­ском факултету у Сарајеву 1986. го*­*дине.Био je нa специјали­стичком уса­врша­вању y Београду, Прагу, Љубљани, Лондону, а оквиру међудржавног уговора између СФРЈ и Либије радио је годину дана као шеф хируршког одјељења у Либији. Послије завршених суп­специјализација, највише се бавио грудном васку­ларном и тран­сплан­та­цио­ном хирур­гијом и хируршким лијечењем поре­ме­ћаја ритма срца (електро­­сти­мулација). За успјехе на пољу имплементације елек­тричних стиму­латора срца, заједно са колегама из тима, добио је Шесто­ап­рилску награ­ду града Сарајева (1986). Један је од оснивача експери­мен­талне ме­ди­цине у Сарајеву.

Упоредо са хируршким активностима на клиници, на Медицинском фа­кул­тету у Сарајеву биран је за асистента 1974, доцента 1987, ван­редног 1991. и редовног професора за предмет Хирургија. Са групом сарадника уче­ство­вао је 1994. у оснивању Медицинског факултета у Фочи, гдје је држао на­ставу из хирургије и упоредо радио у Ратној болници „Коран” на Па­лама. Од 1998. до 2004. био је редовни професор на Факултету физичке кул­туре (ка­сније Факултет физичког васпитања и спорта) на Палама, за пред­мете Фи­зиологија спорта и Спортска медицина.

Осим стручне, наставне и научноистраживачке дје­латности активно је био ангажован у раду Хируршке секције БиХ, којој је пред­сједавао 1984. го­дине. Од 1988. до 1992. био је предсједник Удружења хи­рурга Југославије, као први хирург из БиХ на тој дужности. Активно је учествовао на бројним конгресима и састанцима у Бео­граду, Загребу Љубљани, Новом Саду, При­штини, Хвару, Лондону, Амстердаму Јеру­салиму, Бечу, Вашингтону.

У току рата 1992–1995. напустио је Сарајево и прешао на Пале, гдје је ра­дио као хирург у Ратној болници „Коран”. Именован је за првог директора Клиничког центра Медицинског факултета у Српском Сарајеву. За рад у току рата одликован је Орденом милосрђа. Био је министар здравља у Влади PC (од новембра 1996. до јануара 1998), те координатор и вођа пројекта Свјет­ске здравствене организације (WHO) за из­ра­ду Стратешког плана ре­фор­ме u реконструкције здрав­ственог систе­ма Републике Српске 1997–2000. *године*. Као службеник WHO, организовао и водио Школу породичне медицине у Требињу1998/99. године. Први је хи­рург – Србин који је у Хо­лан­дији држао неколико предавања о ратним болницама. Радио је на пројекту електро­сти­му­­ла­ције срца у Репу­блици Срп­ској. Ини­ци­јатор је и један од аутора про­јекта Кардиохируршког центра у Ре­пуб­лици Српској.

Добитник је Сребрне плакете града Источно Сарајево (2014), плакета Ме­ди­цинског факултета у Фочи (2016), и Универзитета у Источном Са­ра­јеву (2018), и бројних других признања и награда. За дописног члана Ака­де­­мије наука и умјетности Републике Српске изабран је 27. јуна 1997, а за ре­довног 21. јуна 2004. године. Био је замјеник секретара Академијиног Одјељења ме­ди­цинских наука од 2004. до 2016. године.

Објавио је преко 60 научних радова и десетак књига, међу којима су: Hirur­gija – za studente medicine i stomatologije (коаутор), Sarajevo 1981; Sin­drom šok­nog pluća (ARDS), Sarajevo 1985; Прва помоћ у рату и шок, Пале 1995; Stra­te­gic Plan for Health System and Reconstruction (коаутор), Banja Luka 2000; Рефор­ма здравственог система Републике Српске до 2000. (коаутор), Бања Лука 2000; Sportska medicina (коаутор), Istočno Sarajevo 2005; Sportska fiizio­logija, Istočno Sarajevo 2005; Grudna hirurgija i povrede grudnog koša, Banja Luka 2011; Рат­не болнице – двадесет година (1992–2012) здравствене заш­ти­те и оси­гу­рања у Сара­јевско-романијској регији (коаутор), Бања Лука 2013, Под­­го­рица 20172.

Приређивач је књиге Ратни дневник Пале 1993–1995, ауторке Јени Лиг­тен­берг (Београд: Свет књиге, Бања Лука: Академија наука и умјетности Репу­блике Српскеи Источно Сарајево: Матична библиотека, 2016), и аутор про­пратних текстова објављених уз *Дневник*. Књига је представљена на Бео­градском сајму књига (октобра 2016), Дому вojске и просторијама САНУ у Бео­граду, у Бања Луци, Приједору, Палама, Источном Сарајеву и другим мје­стима (2017). Прикази књиге објављени су у дневном листу „Политика”, часо­пису „Књижевне новине” и недјељнику „Печат”. Скраћено издање, у 18 на­ста­вака, објављивано је у листу „Вести” из Франкфурта, намијењеном чи­тао­цима у дијаспори. Књига је преведена на енглески језик и требало би да буде штампана 2018. године.